Possibles canvis en el Dia Blanc de Burjassot, davant la previsió de pluges SUSPÉS
2025-07-24

El dissabte 17 de desembre, el comerç de Burjassot donarà la benvinguda al Nadal vivint un dels dies més especials de l’any, el seu Dia Blanc, en el qual animarà a les veïnes i els veïns del municipi a realitzar les seues compres en el comerç local. Una activitat que arriba al municipi, un any més, de la mà de la Regidoria de Promoció Econòmica, dirigida per Roc Senent, en col·laboració amb l’Associació de Comerç i Servicis del municipi, a través de CEMEF.

Durant tot el dissabte, els comerços lluiran globus, tindran bosses especials per a les compres i cartes dels Reis Mags per als més menuts. A les 18 hores, tindrà lloc la III Carrera pel Comerç de Burjassot que, amb un xicotet recorregut pel poble,  amb eixida en la Carretera de Llíria, nº1, mostrarà a les veïnes i els veïns la importància que té el comerç per a la seua activitat diària. La carrera finalitzarà en la Plaça de l’Ajuntament sobre les 18:30 hores, amb l’encesa de la Piràmide de l’Associació de Comerç i Servicis de Burjassot i el concert de l’Agrupació Musical Los Silos. També es repartirà xocolata per a tots els presents. En cas de pluja, la carrera quedarà suspesa mentre que el concert i la xocolatà es traslladaran a les instal·lacions de l’Antic Mercat, començant a les 19h.

Tota la informació sobre les activitats, promocions i regals que oferiran els comerços es podran trobar en uns dies en www.diablancburjassot.com.

Un dia, com s’ha assenyalat, esperat i especial per al comerç local que vol que tot Burjassot es bolque a celebrar aquestes dates tan entranyables per a tots.